Flavell Te Ururoa: Motions — Afghanistan Bamian—Withdrawal of Provincial Reconstruction TeamText is incorporated into the Bound VolumeFlavell Te Ururoa: Motions — Afghanistan Bamian—Withdrawal of Provincial Reconstruction Team[Sitting date: 09 April 2013. Volume:689;Page:9114. Text is incorporated into the Bound Volume.]TE URUROA FLAVELL (Māori Party—Waiariki): Tēnā koe Mr Speaker. Kia ora tātau o te Whare. Ā kai te tū ake hai waha kōrero mō te Pāti Māori ki te kī atu e tautoko ana i te mihi a te Pirimia Tuarua te Hōnore Bill English me tāna mihi ki te hunga kua haere ki te mura o te ahi ki tāwāhi ā ka mutu kua hoki mai te tūmanako ā kō ake nei ki te wā kāinga. Kua roa rātau e ngaro atu ana i te tirohanga kanohi i tāwāhi—ka puta tētahi tira ka hoki mai tētahi tira ka puta tētahi tira ka hoki mai tētahi tira. Mō te tekau tau e pērā anō te āhua. Nō reira ko tā mātau i tēnei wā ko te kī atu kāore he rere kētanga o te whakaaro o te Pāti Māori arā ko tērā kia hoki mai wā tātau hōia wā tātau tauira o Tūmatauenga ki te wā kāinga. Ēhara nō tātau tēnā pakanga nō tangata kē. Koinei te tino tikanga o tēnei o ngā whakaaro kia hoki mai rātau ki te kāinga.I a au e tū ake nei me mihi rā ki te māia ki te angitu ki te kaha o te hunga kua haere ki te mura o te ahi ki tāwahi. Nā runga i tērā āhuatanga kua tū me kī ki te mura o te ahi kua rongo nei i te ngau o te pū ko ētahi kua riro. Pēnei i te hunga e kōrerohia ake nei e te Minita arā kō te hunga kua ngaro atu i te tirohanga kanohi ēngari kāre he rere kētanga o te whakaaro. Me mihi ki a Tūmatauenga ka tika mō te hunga kua moe. Waiho rātau kia moe kia okioki. Ko tā tātau ko te whakanui i te āhuatanga o ngā mahi i mahia mai ai e rātau ka mutu ki ō rātau whānau e tangi nei e auē nei e noho nei i te mamae i te mea ko wā rātau i haere ki tāwāhi ki reira mate ai. Anā kei te pakitara o te Whare ngā tohu o te hunga me kī i whakarite i te āhuatanga o Tūmatauenga i ngā pakanga e hia kē nei i ngā tau kua hipa ake.Nō reira ko te ngākau kai te huri atu ki te hunga e noho pani nei e noho mokemoke nei mō wā rātau tamariki mokopuna hoa rangatira rānei i rongo nei i te ngau o te pakanga i tāwāhi ēngari ko te mea nui i hoki mai ki te wā kāinga ki konei tāpukengia mai ai. Hoi anō ko tā mātau ko te kī kua eke ki te wā e tika ana kia hoki mai rā ki te kāinga Kua ea te wāhi ki tāwāhi. Ko tā tātau ko te mihi ki a rātau. Koinei te mihi o te Pāti Māori ki a rātau. Tēnā koutou kia ora tātau.[Greetings to you Mr Speaker and to us of the House. I rise as spokesperson for the Māori Party to support the motion by the Acting Prime Minister the Hon Bill English and his tribute to those who went to the battlefront overseas and to their eventual withdrawal and return home hopefully very shortly. They have been away overseas for a long time—a team would go out and another would return and so it went on for 10 years. So at this point in time I say that the view of the Māori Party has not changed in respect of our soldiers our militia of the God of War being withdrawn and brought home. That war was not ours; it belonged to someone else. This was always the unequivocal view: that they be withdrawn and returned home.As I stand here I pay a tribute to the courage success and bravery of those who entered the war zone overseas. Under that circumstance they stood shall we say at the battlefront and experienced the gunfire through which lives were lost. Just like these ones mentioned by the Acting Prime Minister there are those who are no longer seen but who stood without flinching. It is right that we pay a tribute to the God of War on behalf of those who died. Allow them to sleep and rest. Our part is to honour what they achieved and to honour their families grieving mourning and hurting here for their loved ones who went overseas and died there in the line of duty. There on the walls of the House are plaques for those who we should say made the supreme sacrifice to the God of War in several battles over the past years.So the mind is turning to the ones who are left bereft and lonely for their children grandchildren husbands or wives who made the supreme sacrifice at the battlefrontoverseas but just as importantly were brought back and buried here. So we say to them this is the proper time to come home. The matter relating to overseas has been fulfilled and our part is to acknowledge them. This is the Māori Party’s tribute to them. Thank you collectively and to us all.]